als_Latn dik_Latn sag_Latn
Që të krijojnë një data-bazë kombëtare biometrike, autoritetet pakistaneze u kanë dhënë një ultimatum përdoruesve të telefonit: Verifikoni identitetin tuaj duke dhënë shenjat e gishtërinjve tek qeveria, përndryshe do të mbyllet shërbimi i telefonit.
Gjatë dekadës së fundit është rritur shumë përdorimi i pajisjeve mobile në Pakistan, dhe autoritet pakistaneze të telekomunikacionit bëjnë të ditur se mbi 100 milionë shtetas kanë një celular.
Kjo masë është marrë për shkak të masakrës së fundit të ndodhur në një shkollë në Taliban, ku u vranë më shumë se 140 studentë dhe mësues. Gjatë ditës së masakrës, gjashtë autorët e krimit komunikuan nëpërmjet celularëve që ishin regjistruar me emrin e një grua në Peshawar, e cila nuk kishte lidhje me krimin. Zyrtarët shpresojnë që të ndalojnë sulme të tilla, duke u siguruar që çdo kartë SIM të lidhet me identitetin e një personi dhe me gjurmët e tij të gishtërinjve.
Megjithatë, verifikimi një për një i 103 milionë kartave SIM në Pakistan nuk është një detyrë e thjeshtë, dhe afati kohor që ata kanë vendosur është një sfidë më vete. Zyrtarët kanë vendosur një afat kohor deri më 15 prill, dhe pas këtij afati të gjithë numrat e celularit që nuk janë verifikuar do të bllokohen. Të gjithë kompanitë telefonike kanë filluar t’u dërgojnë klientëve të tyre mesazhe që të shkojnë dhe të konfirmojnë numrat e tyre.
(Herë të lexuara: 103)
als_Latn als_Latn als_Latn als_Latn als_Latn